Diari Oficial de la Generalitat Valenciana


Sumari del DOGV 8921, del 07-10-2020 (2020/7942)

ORDRE 18/2020, de 27 de setembre, de la consellera d'Innovació, Universitats, Ciència i Societat Digital, per la qual es nomena María Vicenta Alandi Palanca com a vocal del Consell Social de la Universitat de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8921

Data del DOGV
:   07-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7942


Data del document
:   27-09-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats

ORDRE 18/2020, de 27 de setembre, de la consellera d'Innovació, Universitats, Ciència i Societat Digital, per la qual es nomena María Vicenta Alandi Palanca com a vocal del Consell Social de la Universitat de València. [2020/7942]  
 La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del consell social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
 La Llei 2/2003, de 28 de gener, de la Generalitat, de consells socials de les universitats públiques valencianes, en regula la composició en l'article 5 i estableix en l'apartat tres els vocals en representació del consell de govern de la universitat.  
El Consell de Govern de la Universitat de València, en la sessió de 10 de març de 2020 ha elegit María Vicenta Alandi Palanca com a vocal del Consell Social d'aquesta universitat, en representació del personal d'administració i serveis.  
Vist el que s'ha exposat, de conformitat amb el que disposen els articles 5.3 i 6.2 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital,  
  
  
ORDENE  
  
Primer  
Nomenar María Vicenta Alandi Palanca com a vocal del Consell Social de la Universitat de València, designada pel Consell de Govern d'aquesta universitat, en representació del personal d'administració i serveis, en substitució de Carles Xavier López Benedi.  
  
Segon  
Aquesta ordre farà efecte des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquesta ordre, que posa fi en la via administrativa, pot ser recorreguda potestativament en reposició o bé s'hi pot plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu ha d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 27 de setembre de 2020  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS